ApstiprinātA

ar Špoģu Mūzikas un mākslas skolas direktora

2020.gada 31.augusta rīkojumu Nr. 1-8/14

**Kārtība par Špoģu Mūzikas un mākslas skolas mācību procesa organizēšanu**

**ar 2020.gada 1.septembri**

Izdota saskaņā ar Ministru kabineta

2020.gada noteikumu Nr. 360 “Epidemioloģiskās drošības

pasākumi Covid -19 infekcijas izplatības ierobežošanai”

**I Vispārīgie jautājumi**

1. Kārtība nosaka, kā skolā tiek organizēts mācību process Covid-19 infekcijas laikā, kā arī, kā tiek nodrošināti epidemioloģiskās drošības un piesardzības pasākumi.
2. Kārtība ir saistoša visiem skolas darbiniekiem, izglītojamajiem, izglītojamo vecākiem, kā arī citām personām, kas apmeklē izglītības iestādi.

**II Mācību procesa norise**

1. Mācību process izglītības iestādē noris atbilstoši izglītības iestādē noteiktajam mācību priekšmetu un stundu sarakstam.
2. Mācību process norit klātienē, ievērojot pamatprincipus: informēšana, distancēšanās, higiēna, personas veselības stāvokļa uzraudzība.
3. Skolā mācību stundas tiek organizētas maksimāli ievērojot 2 m distancēšanos.
4. Grupu nodarbības tiek organizētas katrai klasei (apvienoto klašu grupai, grupai) atsevišķi iespēju robežas mazinot skolēnu grupu vai klašu savstarpēju sastapšanos un pārvietošanos starp mācību telpām. Mūzikas teorētiskākos mācību priekšmetos, vizuālas mākslas mācību priekšmetos distancēšanās nodrošināšanai, iespēju robežās, skolēnu grupas tiek dalītas mazākās nodarbību grupās. Mākslas nodarbības, atbilstoši mācību priekšmeta specifikai, labos laika apstākļos organizēt brīvā dabā, plenēru veidā. Klavieru ansambļu nodarbībās pedagogam pienākums izmantot mācību telpu ar divām klavierēm.
5. Pedagoga pienākums darbā ar mācību priekšmeta mācamo vielu izmantot uzkrātos metodiskos materiālus, digitālo mācību materiālu krātuvi un turpināt to papildināt.
6. Skolā skolēniem un darbiniekiem pēc iespējas jālieto tikai personīgos rakstāmpiederumus.
7. Pedagogs vai cits darbinieks skolas teritorijā, arī mācību stundu laikā, ievēro 2 metru distanci no skolēna, pieļaujot nepieciešamības gadījumā mazāku distanci ne ilgāk kā 10 minūtes.
8. Situācijā, ja pieņemts lēmums par klātienes mācību ierobežošanu, par prioritāriem mācību priekšmetiem tiek uzskatīti mūzikas instrumenta apguves mācību stundas (specialitātes mācību priekšmets).
9. Visos gadījumos, kad izglītojamais neierodas skolā, izglītojamo vecākiem vai to likumiskajiem pārstāvjiem ir jāinformē izglītības iestādi par izglītojamā prombūtnes iemeslu.

**III Izglītojamo nokļūšana uz/no izglītības iestādi, citi pasākumi**

1. Ja izglītojamais ceļā uz/no izglītības iestādes izmanto transportu, kurā kontaktējas ar citām personām, izņemot savus ģimenes locekļus vai klases (grupas) biedrus, izglītojamie lieto sejas maskas vai citus elpceļus aizturošus materiālus (lakati, šalles utml.).
2. Visi pasākumi izglītības iestādē notiek katrai klasei (apvienoto klašu grupai, grupai) atsevišķi maksimāli ievērot distancēšanos.
3. Izglītības iestādi nedrīkst apmeklēt darbinieki vai izglītojamie, kuri atgriezušies no ārvalstīm, kuras Slimību profilakses un kontroles centrs (turpmāk - SPKC) ir noteicis kā valstis ar palielinātu COVID -19 izplatību, vai citām valstīm, no kurām atgriešanās saistīta ar plašu sabiedriskā transporta plūsmu (lidostas utml.). Šādi darbinieki un izglītojamie atrodas mājās pašizolācijā, kuras laikā izglītojamajiem izglītības iestāde nodrošina individuālu attālinātu mācību procesu.
4. Pirms ārpusstundu aktivitātes organizēšanas, kas nav tieši saistītas ar izglītojamo pieskatīšanu un izglītošanu, tai skaitā pulciņus vai nodarbības ar dažādu grupu vai klašu izglītojamajiem un viesskolotājiem, iestāde izvērtē un mazina riskus, paredzot distancēšanās un higiēnas prasību īstenošanu.
5. Izglītības iestāde organizē izglītojamo pieņemšanu un nodošanu vecākiem vai likumiskajiem pārstāvjiem pie iestādes ieejas vai teritorijā, veicinot iespēju distancēties. Ja nepieciešams, tiek izvietotas vizuālas distancēšanās norādes, piemēram, līnijas uz zemes un sienām.
6. Izglītojamie nedrīkst nest uz izglītības iestādi rotaļlietas no mājām.

**IV Epidemioloģisko drošības pasākumu ievērošana**

1. Lai ierobežotu infekcijas izplatīšanos, nepieciešams bieži un rūpīgi mazgāt rokas ar ūdeni un ziepēm, īpaši pirms ēšanas, pēc tualetes apmeklējuma, pēc pastaigas un nodarbībām ārā. Roku mazgāšanu veikt vismaz 40 sekundes.
2. Darbinieku roku dezinfekcijai pieejamā vietā jāizvieto 70% spirtu saturošus roku dezinfekcijas līdzekļus.
3. Biežāk lietotās virsmas un priekšmetus jādezinficē, izmantojot 70% spirtu saturošus dezinfekcijas līdzekļus, piemēram, skārienjutīgās ierīces, galda virsmas, durvju rokturus, krēsla atbalsta virsmas, ūdens krānus, sporta u.c. inventāru.
4. Regulāri, atbilstoši noteiktajām higiēnas prasībām, jāvēdina telpas vai jānodrošina laba mehāniskā ventilācija.
5. Regulāri jāveic telpu uzkopšana. Tualetes telpu un koridoru mitrā uzkopšana jāveic vismaz reizi 3 stundās.
6. Izglītības iestādē darbiniekiem, skolēniem un apmeklētājiem redzamās vietās izvietot skaidri salasāmu norādi ievērot 2 m distanci no pārējām personām. Nepieciešamības gadījumā izvietot vizuālas distancēšanās norādes.
7. Izglītības iestādē ir jāizvieto visiem pieejama, skaidri salasāma informācija ar atgādinājumu par higiēnu, tai skaitā tualetes telpās: *“Bieži un rūpīgi mazgā rokas ar ūdeni un ziepēm, īpaši pēc sabiedrisko vietu apmeklēšanas, pirms ēšanas, pirms pieskaršanās sejai, pēc tualetes apmeklējuma! Ja nav iespējams nomazgāt rokas, dezinficē rokas ar spirtu saturošiem roku dezinfekcijas līdzekļiem! Atceries, ka skārienjutīgās ierīces, piemēram, telefonu virsmas, var būt piesārņotas ar vīrusiem un baktērijām, tādēļ nepieciešams tās regulāri tīrīt, izmantojot spirtu saturošus dezinfekcijas līdzekļus! Nepieskaries sejai (acīm, degunam un mutei) ar nemazgātām rokām!”.*
8. Jānovērš izglītojamo drūzmēšanās izglītības iestādes apkārtnē.
9. Nepieļaut personu, kurām noteikta pašizolācija (atrašanās tikai savā dzīvesvietā), mājas karantīna (atrašanās tikai savā dzīvesvietā ārstniecības personas uzraudzībā) vai stingra izolācija (obligāta atrašanās tikai savā dzīvesvietā vai ārstniecības iestādē ārstniecības personas uzraudzībā), klātbūtni izglītības iestādē.
10. Nepieļaut izglītojamo un darbinieku ar elpceļu infekcijas slimību pazīmēm klātbūtni izglītības iestādē. Izglītojamo veselības novērtēšanu veic izglītības iestādes nozīmēta persona ieejot izglītības iestādē, vai pedagogs, kurš vada pirmo mācību stundu stundas sākumā, veicot vizuālu novērojumu un īsas pārrunas ar skolēnu vai izglītojamo vecākiem vai to likumiskajiem pārstāvjiem vai citādi.
11. Ja darbiniekam, veicot darba pienākumus, parādās akūtas elpceļu infekcijas slimības pazīmes, darbinieka pienākums ir pārtraukt darba pienākumu veikšanu, informēt iestādes vadītāju un doties mājās, kā arī telefoniski sazināties ar ģimenes ārstu, lai vienotos par turpmāko ārstēšanas režīmu. Darbinieks var atgriezties darbā tikai ar ārsta norādījumu (kad ārsts ir noslēdzis darbnespējas lapu).
12. Izglītības iestāde informē darbiniekus, izglītojamos, viņu vecākus par mobilās lietotnes kontaktpersonu noteikšanai un informēšanai “Apturi Covid” izmantošanu.

**V Rīcība epidemioloģiskās situācijas pasliktināšanās gadījumos**

1. Ja izglītojamajam, atrodoties izglītības iestādē, parādās akūtas elpceļu infekcijas slimības pazīmes (drudzis, klepus, elpas trūkums), izglītības iestāde:
   1. izolē izglītojamo atsevišķā telpā, kurā nodrošina tā paša pieaugušā, kas kontaktējās ar izglītojamo pirms tam, klātbūtni. Izglītojamais šajā brīdī lieto kādu no elpceļu aizsegiem;
   2. sazinās ar izglītojamo vecākiem vai to likumiskajiem pārstāvjiem, kas nekavējoties ierodas pēc bērna, vai arī nogādā izglītojamo mājās. Izglītojamo vecāki vai to likumiskie pārstāvji telefoniski kontaktējas ar savu ģimenes ārstu;
   3. izglītojamais tiek ārstēts atbilstoši veselības stāvoklim un atgriežas izglītības iestādē saskaņā ar ārstējošā ārsta norādījumiem.
2. Ja skolas darbiniekam vai izglītojamam konstatēti nopietni veselības traucējumi, tiek izsaukta Neatliekamā medicīniskā palīdzība. Šajā gadījumā par notikumu ar izglītojamo, bērna vecāki vai likumiskie pārstāvji tiek informēti nekavējoties.
3. Ja akūtas elpceļu infekcijas pazīmes konstatētas diviem vai vairāk izglītojamajiem un ir radušās aizdomas par grupveida saslimšanu, izglītības iestāde izolē izglītojamos, nodrošinot pieaugušā klātbūtni, sazinās ar izglītojamo vecākiem vai to likumiskajiem pārstāvjiem un nodrošina informācijas sniegšanu telefoniski SPKC attiecīgās reģionālās nodaļas epidemiologam. Šādi izglītojamie atrodas mājās pašizolācijā, kuras laikā izglītības iestāde nodrošina izglītojamajam individuālu attālinātu mācību procesu.
4. Iepriekšējos divos punktos minētajos gadījumos persona, kas konstatējusi aizdomas par akūtām elpceļu infekcijas slimībām, vispirms ziņo par šo faktu izglītības iestādes vadītājam, kurš savukārt ziņo vietējo pagasta pārvaldi un novada domi.
5. Izglītības iestāde nodrošina izglītojamo vecākiem vai to likumiskajiem pārstāvjiem pieejamu informāciju par to, ka bērni ar infekcijas slimības pazīmēm netiek uzņemti izglītības iestādē un rīcību, ja bērnam tiek konstatētas slimības pazīmes, kā arī par pienākumu ievērot pašizolācijas un mājas karantīnas nosacījumus.
6. Ja tiek konstatēts COVID-19 infekcijas gadījums, kas būs saistīts ar konkrēto izglītības iestādi, SPKC epidemiologi noteiks īpašus pretepidēmijas pasākumus atbilstoši konkrētajai situācijai un sniegs individuālas rekomendācijas izglītības iestādes vadībai, kā arī lems par karantīnas noteikšanu izglītības iestādei. Šādās situācijās izglītības iestādē ar vadītāja rīkojumu tiek noteikts vai nu IZM piedāvātais B modelis (tiek palielināts attālinātā mācību procesa īpatsvars) konkrētai klasei vai ar Daugavpils novada pašvaldības izpilddirektora rīkojumu tiek noteiktas mācības attālināti konkrētai klasei vai visai izglītības iestādei.Iestādes vadītājs par šo faktu un saņemtajiem SPKC norādījumiem informē iestādes dibinātāju, savukārt dibinātāja pārstāvis – Izglītības kvalitātes valsts dienestu (e-pasts: [ikvd@ikvd.gov.lv](mailto:ikvd@ikvd.gov.lv)) par faktu, ja iestādei tiek noteikta karantīna.
7. Ja kādai klasei/grupai vai visai izglītības iestādei tiek noteikta attālinātā mācīšanās, mācību process notiek, ievērojot prasības, kas noteiktas 2020.gada 10.marta kārtībā “Attālināta mācību procesa nodrošināšanas kārtība Špoģu Mūzikas un mākslas skolā”.

**VI Izglītības iestādes apmeklētāju pieņemšanas kārtība**

1. Izglītības iestādi nedrīkst apmeklēt persona ar elpceļu infekcijas slimību pazīmēm klātbūtne.
2. Katrai izglītības iestādei nepiederošai personai, t.sk., izglītojamo vecākiem, apmeklējot iestādi, ir jāievēro distancēšanos 2 m attālumā no citām personām un jādezinficē rokas.
3. Apmeklējot Skolu izglītojamo vecākiem vai to likumiskajiem pārstāvjiem, kā arī citām personām jāinformē skolas dežurants par savas ierašanās iemeslu. Skolas dežurants nodrošinās informācijas tālāku nodošanu skolas darbiniekiem vai skolēnam.
4. Par katru apmeklējumu reizi tiek veikta apmeklētāju reģistrācija, atzīmējot apmeklētāja vārdu, uzvārdu un kontaktinformāciju, kā arī norādot vizītes laiku. Apmeklētājs parakstās arī par to, ka apliecina, ka nav Covid-19 inficētais, nav atgriezies no ārvalstīm un nav kontaktējies ar Covid -19 inficētajiem divu pēdējo nedēļu laikā. Šos datus glabā 14 dienas, gadījumam, ja tas būs nepieciešams epidemioloģiskajai izmeklēšanai, norādot datu apstrādes mērķi. Apmeklētājus reģistrē iestādes vadītāja norīkota persona.

**VII Komunikācija un atbildība**

1. Atbildīgie par izglītojamo un izglītojamo vecāku vai to likumisko pārstāvju iepazīstināšanu ar kārtību ir mūzikas instrumentu spēles (specialitātes) pedagogi un vizuāli plastiskās mākslas programmas pedagogi. Visiem izglītojamo vecākiem vai to likumiskajiem pārstāvjiem klātienē vai citā saziņas veidā līdz 2020.gada 31.augustam tiek izsniegta *Vecāku infolapa par 2020./2021.mācību gadu* (1.pielikums). No izglītojamo vecākiem vai to likumiskajiem pārstāvjiem 1.septembrī tiek saņemti apliecinājumi (2.pielikums) par to, ka viņu bērns nav inficēts ar Covid -19 un, ka viņu bērns neradīs infekcijas riskus citiem.
2. Atbildīgais par epidemioloģisko prasību ieviešanu un koordinēšanu ir skolas direktors.
3. Atbildīgais par epidemioloģisko prasību ievērošanu (distancēšanās, higiēnas prasību ievērošana) ir skolas saimniecības vadītāja un skolas dežurants, bet par dezinfekcijas līdzekļu nodrošināšanu – saimniecības vadītāja.
4. Atbildīgais par izglītojamo veselības stāvokļa novērošanu mācību procesa laikā un ārpusstundu pasākumu laikā – skolas pedagogs.
5. Izglītības iestādes komunikācijas kanāli:
   1. ar izglītojamajiem ir: e-pasts, tālrunis, sociālie tīkli – atbildīgi (mūzikas programmās) mūzikas instrumentu spēles (specialitātes) pedagogi un (mākslas programmā) vizuāli plastiskās mākslas programmas pedagogi;
   2. ar izglītojamo vecākiem vai to likumiskajiem pārstāvjiem ir: e-pasts, tālrunis, sociālie tīkli – atbildīgi (mūzikas programmās) mūzikas instrumentu spēles (specialitātes) pedagogi un (mākslas programmā) vizuāli plastiskās mākslas programmas pedagogi;
   3. ar dibinātāju, SPKC un Izglītības kvalitātes valsts dienestu ir izglītības iestādes vadītājs.

**VIII Noslēguma jautājumi**

1. Kārtība stājas spēkā ar 2020.gada 1.septembri. Situācijā, kad valstī epidemioloģiskā drošība COVID-19 infekcijas izplatībai nebūs jānodrošina, kārtība atceļama ar izglītības iestādes vadītāja rīkojumu.

Skolas direktors Andrejs Repins

1.pielikums

*Kārtība par Špoģu Mūzikas un mākslas skolas mācību*

*procesa organizēšanu ar 2020.gada 1.septembri*

**Vecāku infolapa par 2020./2021.mācību gadu**

Cienījamie vecāki!

Mēs esam ļoti priecīgi, ka Jūsu bērns(i) mācās Špoģu Mūzikas un mākslas skolā. Ir sācies 2020./2021.mācību gads. Tā norise ir līdzīga kā iepriekšējie mācību gadi, tomēr sakarā ar to, ka valstī joprojām turpinās Covid-19 infekcijas izplatības ierobežojumi, arī mūsu izglītības iestādē tiek noteiktas būtiskas atšķirības no ierastā dzīves ritma.

Izglītības iestādē visas klases mācības uzsāk klātienē. Tas, vai klātienes process varēs ilgt visu mācību gadu, ir atkarīgs no mums visiem – izglītības iestādes darbiniekiem, Jūsu bērniem un Jums. Mēs ļoti lūdzam, lai Jūs būtu atbildīgi un ievērotu sekojošus faktorus:

* visos gadījumos, kad Jūsu bērns neierodas izglītības iestādē, Jums ir jāinformē iestāde par izglītojamā prombūtnes iemeslu;
* bērnus uz izglītības iestādi katru dienu sūtam bez akūtām elpceļu infekcijas slimību pazīmēm (drudzis, klepus, elpas trūkums), pretējā gadījumā bērnu vedam pie ģimenes ārsta;
* ja bērns ceļā uz skolu/no skolas izmanto transportu, kurā kontaktējas ar citām personām, izņemot savus ģimenes locekļus vai klases (grupas) biedrus, iespēju robežās nodrošināt viņus ar sejas maskām vai citiem elpceļus aizturošiem materiāliem (lakati, šalles utml.), aicināt bērnus bez vajadzības nekontaktēties ar citām personām arī ārpus izglītības iestādes laika;
* ja izglītības iestādē tiek konstatēts, ka bērnam ir akūtas elpceļu infekcijas slimību pazīmes, izglītības iestāde par to informē vecākus, vecāki un izglītības iestāde vienojas, kādā veidā bērns tiks nogādāts mājās. Vecāki šajā gadījumā ir atbildīgi par to, lai bērns apmeklētu ģimenes ārstu. Atgriešanās izglītības iestādē ir tikai ar ģimenes ārsta izziņu;
* ja Jūsu bērns atgriežas no ārvalstīm, kuras Slimību profilakses un kontroles centrs ir iekļāvis Covid -19 infekcijas riska valstu grupā, Jūsu bērnam jāatrodas mājās – pašizolācijā, Jums par šo faktu ir jāinformē izglītības iestāde.

Izglītības iestāde mācību procesa laikā centīsies ievērot iespēju robežās drošības pasākumus, tomēr, ja tiks konstatēts, ka izglītības iestādē kādam izglītojamajam ir apstiprināta Covid -19 infekcija, pašvaldība konkrētai klasei/ grupai noteiks citu mācību procesa norises formu – attālināto mācīšanos. Ja izglītības iestādē šādi gadījumi tiks atklāti dažādās klasēs /grupās, ir iespējama pāreja uz attālinātu mācību procesu visām klasēm /grupām. Par šādiem lēmumiem informāciju vecākiem sniegs (mūzikas programmās) mūzikas instrumentu spēles pedagogi (specialitātes pedagogi) un (mākslas programmā) vizuāli plastiskās mākslas programmas pedagogi individuāli vai telefoniski.

Aicinām arī 1.septembrī iesniegt izglītības iestādē apliecinājumu (apliecinājums pievienots) par to, ka Jūsu bērns(i) nav inficēti ar Covid -19 un, ka viņš(i) neradīs riskus citiem.

Detalizētāku informāciju par mācību procesu no 2020.gada 1.septembra var atrast izglītības iestādes mājas lapā, kur atrodama “Kārtība par Špoģu Mūzikas un mākslas skolas mācību procesa organizēšanu ar 2020.gada 1.septembri”, vai noskaidrojama pie Jūsu bērna mūzikas instrumenta spēles pedagoga vai vizuālās mākslas pedagoga personīgi vai pa tālruni 65452306.

Tikai mūsu kopīgas sadarbības rezultātā mēs spēsim nodrošināt klātienes mācību procesu visa mācību gada laikā.

Lai mums visiem kopā izdodas!

Skolas direktors Andrejs Repins

2.pielikums

*Kārtība par Špoģu Mūzikas un mākslas skolas mācību*

*procesa organizēšanu ar 2020.gada 1.septembri*

Špoģu Mūzikas un mākslas skolas direktoram

Es,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(viena no vecākiem vārds, uzvārds)

apliecinu, ka man un manas ģimenes locekļiem, t.sk., manam(iem) bērnam(iem) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_:

1. nav medicīniski apstiprināta inficēšanās ar Covid-19;
2. normatīvajos aktos noteiktajā kārtībā neesam atzīti par kontaktpersonu1 ar Covid-19 inficētai personai;
3. pēdējo 14 dienu laikā neesam bijuši ārvalstīs, kuras Slimību profilakses un kontroles centrs ir noteicis kā valstis ar palielinātu COVID -19 izplatību, kā arī neesam kontaktējušies  ar personām, kuras bijušas šajās valstīs.

Apliecinu, ka manam(iem) bērnam(iem) nav akūtas elpceļu infekcijas slimības pazīmes (drudzis, klepus, elpas trūkums).

01.09.2020. \_\_\_\_\_\_\_\_\_\_\_\_\_\_\_\_\_\_\_\_\_\_

/paraksts/

Epidemioloģiskās drošības likuma 1.panta 22.punkts: “kontaktpersona — cilvēks, kurš ir bijis tiešā vai netiešā kontaktā ar infekciozu personu vai uzturējies epidēmijas perēklī un kuram ir bijusi iespēja inficēties;”.